Sarkin Kano zai fitar da mahaddatan alkur’ani karatu kasar waje – Freedom Radio Nigeria
Sarkin Kano zai fitar da mahaddatan alkur’ani karatu kasar waje
Maimartaba Sarkin Kano Mallam Muhammadu Sanusi II ya kai zayara jami’ar Alkasimia dake garin Sharja a hadaddiyar daular larabawa, domin nemawa matasa mahaddata alkur’ani na jihar Kano guraben karatu a makarantar.
A jawabin da maimartaba Sarkin ya gabatar a yayin ziyarar ya bayyana cewa “Muna da makarantu da mahaddata alkur’ani a Najeriya musamman a jihar Kano wadanda za su iya bayar da gagarumar gudummuwa a bangaren alkur’ani da harshen larabci idan suka samu gurbin karatu a wannan jami’a ta Alkasimia.”
Hotuna a yayin ganawar
Wata majiya daga masarautar Kano ta shaidawa Freedom Radio cewa Sarki Muhammadu Sanusi II ya gana da shugaban makarantar Dakta Rashad Mohammed Salem da kuma sauran jami’anta, inda suka nuna jin dadinsu da ziyarar da sarkin ya kai musu.
Wannan dai ba shi ne karo na farko da Sarkin yayi wata hobbasa wajen bunkasa rayuwar al’umma ba, domin kuwa idan zaku iya tunawa ko a kwanakin baya sarki Muhammadu Sanusi II ya jagoranci kulla alaka da masu zuba hannun jari na kasar Sin, don bunkasa tattalin arzikin jihar Kano, biyo bayan ziyarar da ya kai kasar ta sin.
Haka kuma Sarki Muhammadu Sanusi II shi ne wanda ya jagoranci samar da bankin musulunci wato Ja’ez Bank.
Wajibi iyaye su tashi tsaye wajen tarbiyar ‘ya’yan su -Sarkin Alkalma
Mun yi wa ma’aikatan bogi tayin afuwa -Tambuwal
Zamu tallafawa manoma da irin shuka a jihohi goma sha uku-INCRISAT
Gwamnatin tarayya ta ce zata raba ingantaccen irin shuka da kayan noma ga kananan manoma sama da miliyan biyu a kasar nan don inganta harkokin nona musamman a Daminar bana.
Ministan Noma Alhaji Sabo Na-Nono ne ya bayyana hakan a yayin da yake kaddamar da bayar da iri kyauta ga kananan manoma da suka fito daga jihohin kasar nan goma sha uku da wata cibiya mai bincike kan shuke-shuke da irin Noma wato (INCRISAT) ta samar don rabawa manoma, wanda suka hadar da irin Dawa da Gero da Wake da kuma Shinkafa don tinkarar damunar bana.
Sabo na Nono ya kuma ce gwamnatin tarayya ta shirya baiwa manoman kasar nan kayan aiki da tallafin bashi ga manoman da zasu gudanar da noma a damunar bana.
Nan bada jimawa za’a fara fitar da shinkafa zuwa ketare -Nanono
Covid-19: Gwamnatin tarayya ta fitar da tan dubu 70 na abinci don tallafawa mabukata-Nanono
Da yake jawabi shugaban cibiyar ta (INCRISAT) Dakta Hakeem Ageibe, ya ce zasu raba tallafin ne ga kananan manoma sama da dubu takwas don aikin noman bana.
Ya kuma ce, duba da wannan lokaci da ake cikin na annobar Corona ya sanya da yawa daga cikin kananan manoman kasar nan sun cinye amfanin gonar tasu da zasu sake shukawa a gonakin su wanda hakan ya sanya zasu basu tallafin irin shukar.
Hakeem ya ce irin da zasu rabawa manoman na musamman ne da zai iya fitowa a gonakin su cikin kankanin lokaci, ba tare da daukan lokaci mai tsawoba.
Ya yin ziyarar Mininstan Noman Sabo na Nono, ya shawarci manoman da zasu amfana da tallafin shukar da suyi amfani da shi ta yadda ya kamata wajen bin shawarwarin masana kan yadda zasu amfani abin da suka shuka din.
Wakilin mu Abubakar Tijjani Rabi’u ya rawaito cewa Cibiyar ta (INCRESAT) ta bukaci manoma da su dan jinkirta fara shuka a wannan lokaci da damuna bata gama kankama ba, kasancewar hakan ka iya lalata musu shukar ta su.
Join 324,835 other subscribers.